কম বাজেটে ২ দিনের ট্যুর প্ল্যান করছেন? রইল সেরা ঠিকানার সন্ধান

পুরুলিয়া: শীতের আমেজ গায়ে লাগতেই বাঙালির মন উড়ুউড়ু (Winter Vacation)। কেউ প্ল্যান করছেন দূরদেশে, কেউ বা কাছেপিঠে যাওয়ার জন্য টিকিট কাটবেন ভাবছেন। যারা দু’দিনের ছুটিতে স্বল্প বাজেটে অ্যাডভেঞ্চার খুঁজছেন, তাঁদের জন্য পুরুলিয়ায় (Purulia) এক দুর্দান্ত বিকল্প রয়েছে। কারণ লালমাটির এই জেলায় রয়েছে অযোধ্যা পাহাড় (Ayodhya Hill), যেখানে মিলবে সেই সবটুকু, যা আপনার মন থেকে নাগরিক ক্লান্তির রেশকে ধুয়েমুছে সাফ করবে নিমেষে।

ডিসেম্বরের শুরু থেকেই যে পর্যটকের (Tourist) ঢল নামতে শুরু করেছে অযোধ্যা পাহাড়ের আশেপাশে। বড়দিনের আগেই মোটামুটি ভরে উঠেছে হোটেল, লজ ও রিসর্টগুলি। এবছর শীতের মরসুমে অযোধ্যা পাহাড়ের জনপ্রিয়তা দিঘা কিংবা দার্জিলিংকেও চ্যালেঞ্জ জানাতে চলেছে বলে মনে করছেন স্থানীয় ব্যবসায়ীরা (Purulia Tourism)।

আরও পড়ুন: সোনার দামে বড় পরিবর্তন! এখন কেনা কি ঠিক হবে? জানুন বাজারদর

কিন্তু অযোধ্যার এই সৌন্দর্য উপভোগের ক্ষেত্রে প্রধান সমস্যা হয়ে দাঁড়িয়েছে রেল যোগাযোগ। বন্ধ রয়েছে কয়েকটি ট্রেন পরিষেবা। স্থানীয় ব্যবসায়ীদের মতে, রেল পরিষেবা স্বাভাবিক হলে আরও বেশি পর্যটক সহজেই সেখানে পৌঁছতে পারতেন। অযোধ্যা পাহাড়ে। রিসোর্ট ব্যবসায়ীদের মতে, পরিবহন ব্যবস্থা পুরোপুরি চালু হলে পর্যটন আরও চাঙ্গা হবে। অনেকেই আসতে চাইছেন, কিন্তু ট্রেন বন্ধ থাকায় সমস্যায় পড়ছেন।

অন্যদিকে, কলকাতা থেকে আসা পর্যটকরা জানাচ্ছেন যে, দু’সপ্তাহ আগে রুম বুক করার চেষ্টা করেও পাওয়া যায়নি। সব হোটেলম লজ, রিসর্ট প্রায় হাউসফুল। সব মিলিয়ে, বড়দিন ও ইংরেজি নববর্ষের আগেই অযোধ্যা পাহাড়ে পর্যটনের জোয়ার। বাড়তি ভিড়ে যেমন বাড়ছে ব্যস্ততা, তেমনই নতুন বছরে ব্যবসার উজ্জ্বল সম্ভাবনা দেখছেন বাঘমুন্ডির পর্যটন উদ্যোক্তারা।